Document ID: /roh_data/filtered/fineweb-2-filterrobots_roh.jsonl.gz/5092

Schebain Trump ha spedì Bannon n'è l'emprim betg vegnì communitgà. Il stretg confident dal president stat dapi pli ditg en la critica. L'um da 63 onns vala sco represchentant vehement da la politica d'economia naziunalistica da Trump.
Bannon vegn dapi in temp suspectà d'avair dà vinavant a las medias detagls confidents da la Chas'alva. Tar ses contrahents interns tutgan tranter auter il schender da Trump, Jared Kushner u er il cussegliader d'economia Gary Cohn. Bannon vala ensemen cun Stephen Miller sco architect da la strategia dal president «America First».